འདས་ཟིན་པའི་ལོ་ལྔའི་རིང་རྒྱལ་ཡོངས་མི་དམངས་འཐུས་ཚོགས་སྐབས་བཅུ་གཉིས་པ་དང་དེའི་རྒྱུན་ལས་ཨུ་ཡོན་ལྷན་ཁང་གིས་ཏང་གི་ཚོགས་ཆེན་བཅོ་བརྒྱད་པ་དང་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་དོན་འཁྱོལ་བྱས་པ་དང་།བློ་མཐུན་ཞི་ཅིན་ཕིང་གིས་སྲོག་ཤིང་གནང་བའི་ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་གྱི་འགོ་ཁྲིད་སྲུང་སྐྱོང་མཐའ་གཅིག་ཏུ་བྱས་པ་མ་ཟད།ད་དུང་ཏང་དང་རྒྱལ་ཁབ་ཀྱི་ལས་དོན་གྱི་སྤྱི་ཡོངས་ལ་དམ་པོར་དམིགས་ཏེ་ཁྲིམས་ལྟར་འགན་དབང་ཡང་བསྒྲུབས་ཡོད།ལོ་ལྔ་ཚན་བཅུ་གསུམ་པའིའཆར་འགོད་རྩ་གནད་ལ་ཁྲིམས་ལྟར་ཞིབ་བཤེར་ཆོག་མཆན་བཀོད་པ་ཡིན་ནའང་འདྲ།གསར་གཏོད་རང་བཞིན་གྱི་བྱེད་སྟངས་སྤྱད་དེ་ལེའོ་ཉིང་གི་འདེམས་ཤོག་བསླུ་ཉོ་དང་རྔན་བསླུས་འདེམས་བསྐོའི་ཁྲོད་ཀྱི་དམིགས་བསལ་གནད་དོན་དུས་ཐོག་ཏུ་ཐག་གཅོད་འོས་འཚམ་བྱས་པ་ཡིན་ནའང་འདྲ།ཡང་ན་ཤང་ཀང་གི་གཞི་རྩའི་བཅའ་ཁྲིམས་ཀྱི་དོན་ཚན་བརྒྱ་དང་བཅུ་མེད་བཞིར་ཁྲིམས་ལྟར་གསལ་འགྲེལ་བྱས་པ་དང་རྒྱལ་ཁབ་ཀྱི་ལྟ་ཞིབ་སྒྲིག་སྲོལ་སྒྱུར་བཅོས་གཏིང་ཟབ་ཏུ་གཏོང་རྒྱུར་ཁྲིམས་སྐྱོང་གི་འགན་ལེན་བྱས་པ་གང་ཞིག་ཡིན་རུང་།རྒྱལ་ཡོངས་མི་དམངས་འཐུས་ཚོགས་དང་དེའི་རྒྱུན་ལས་ཨུ་ཡོན་ལྷན་ཁང་གིས་ཏང་ཀྲུང་དབྱང་གི་ཐབས་ཇུས་བཀོད་སྒྲིག་ལག་བསྟར་དོན་འཁྱོལ་མཐའ་གཅིག་ཏུ་བྱས་ནས་དོན་ཆེན་དང་ལས་དོན་གལ་ཆེན་ཐད་འགན་ཁུར་ཕོད་པ་བྱས་པ་དང་ལས་དོན་སྤེལ་མཁས་པོ་བྱས་པས་ཕྱོགས་གང་ས་ཅི་ཐད་ཀྱི་ལས་དོན་ལ་གྲུབ་འབྲས་གཟེངས་སུ་ཐོན་པ་ཐོབ་ཡོད།ལོ་ལྔའི་རིང་འགན་འཁྲི་གཙང་སྒྲུབ་བྱས་པས་མི་དམངས་འཐུས་ཚོགས་ཀྱི་ལས་དོན་ཐད་ཏང་གི་འགོ་ཁྲིད་མཐའ་འཁྱོངས་དང་།མི་དམངས་རང་ཁྱིམ་རང་བདགཁྲིམས་ལྟར་རྒྱལ་སྐྱོང་བཅས་གསུམ་དངོས་འབྲེལ་ཤར་བགྲོད་དང་གཅིག་གྱུར་དམ་ཟབ་བྱུང་ཡོད།ལག་ལེན་གྱི་ཐོག་ནས་མི་དམངས་འཐུས་མི་ཚོགས་ཆེན་ལམ་ལུགས་ནི་བྱ་བ་སྒྲུབ་ཐུབ་པ་དང་།བྱ་བ་ཡག་པོ་སྒྲུབ་ཐུབ་པ།བྱ་བ་ལམ་ལྷོངས་ཡོང་བ་བཅས་ལ་འགན་ལེན་ནུས་ལྡན་ཐུབ་པའི་རྩ་བའི་ཆབ་སྲིད་ལམ་ལུགས་ཤིག་ཡིན་པ་ར་འཕྲོད་གང་ལེགས་ཐུབ་ཡོད་པ་རེད།